Document ID: /roh_data/filtered/Billingualer_Corpus_interleaved-de-rm.jsonl.gz/30

This is a text translated from German to Rumantsch Grischun.
Aus Überzeugung für den Beitritt des Kantons Graubünden zur Interkantonalen Universitätsvereinbarung

Stellungnahme von Regierungsrat Joachim Caluori zur kantonalen Abstimmung vom 15. März 1998

Mehrere jeweils befristete Interkantonale Hochschulvereinbarungen haben bis anhin Gewähr dafür geboten, dass Bündner Studierende den gleichberechtigten Zugang zu den Universitäten hatten. Um dieses Ziel auch weiterhin zu erreichen, braucht es den Beitritt des Kantons Graubünden zur Interkantonalen Universitätsvereinbarung, welche die "Interkantonale Hochschulvereinbarung 1993 - 98" ablöst. Gestützt auf die Universitätsvereinbarung wird der Kanton wie bisher Beiträge für unsere Studierenden an die Universitätskantone leisten und somit die Kosten der universitären Ausbildung mittragen. Als Stimmbürgerinnen und Stimmbürger entscheiden Sie am 15. März 1998 über den Beitritt unseres Kantons zur Universitätsvereinbarung.

Ich möchte Ihnen nachstehend anhand von drei Aspekten darlegen, weshalb ich mit der Regierung und mit dem Grossen Rat dafür eintrete, dass der Kanton Graubünden der Universitätsvereinbarung beitritt. Ebenfalls möchte ich Sie auf einige Auswirkungen einer allfälligen Ablehnung der Vorlage hinweisen.

- Weil Graubünden keine Universität hat, ist es wichtig, dass Bündner Studierende den gleichberechtigten Zugang zu den Universitäten in der Schweiz haben. Anderenfalls wären Bündnerinnen und Bündner die Leidtragenden und würden im Falle von Zulassungsbeschränkungen an den Universitäten kaum mehr Aufnahme finden.

- Ihr "JA" zum Beitritt zur Universitätsvereinbarung sichert auch in Zukunft, dass schulisch begabte Bündnerinnen und Bündner aus allen Bevölkerungsteilen eine Ausbildung an einer Universität absolvieren können. Die Errungenschaft, dass Jugendliche aufgrund ihrer Begabung ein Studium in Angriff nehmen können, auch wenn sie aus Familien des Mittelstandes oder aus einkommensschwächeren Familien stammen, darf nach meiner Überzeugung nicht verscherzt werden. Das wäre aber der Fall, wenn die Vorlage abgelehnt würde. Auch für eine Familie aus dem Mittelstand wäre es finanziell in aller Regel nicht zu verkraften, wenn sie z.B. für das Chemiestudium ihrer Tochter oder ihres Sohnes zusätzliche Gebühren von 23'000 Franken pro Jahr zu entrichten hätte. Ein "NEIN" zur Vorlage hätte also die schwerwiegende Folge, dass Kinder aus breiten Bevölkerungskreisen auch bei hoher Begabung kaum an einer Universität studieren könnten.

- Ihr "JA" zum Beitritt zur Universitätsvereinbarung gibt der Jugend eine Chance. Sie eröffnen den mehr als 2000 Jugendlichen, die die Gymnasien in unserem Kanton besuchen, die Möglichkeit, eine ihren Begabungen und Neigungen entsprechende Ausbildung zu absolvieren und anschliessend ihre Spezialkenntnisse der Gesellschaft und der Wirtschaft zur Verfügung zu stellen. Eine Ablehnung der Vorlage hätte für zu viele junge Menschen an unseren Gymnasien die gravierende Folge, dass ihre Begabung und ihre Leistungsbereitschaft wegen finanziellen Hindernissen nicht zum angestrebten Ziel führte. Eine nicht zielführende gymnasiale Ausbildung wäre aber für zahlreiche Jugendliche unattraktiv und die Folgen einer solchen Fehlentwicklung für die Bündner Gymnasien wären verheerend.

Ich bin überzeugt von der Notwendigkeit des Beitritts des Kantons Graubünden zur Interkantonalen Universitätsvereinbarung. Mit ihrem wohlüberlegten "JA" zu dieser Vorlage eröffnen Sie unseren Jugendlichen Perspektiven für die Zukunft und stellen die Weichen richtig.

Gremium: Erziehungs-, Kultur- und Umweltschutz-Departement

Quelle: dt Regierungsrat Joachim Caluori

Data: 03-03-1998

Ord persvasiun per la participaziun dal chantun Grischun a la cunvegna interchantunala davart las universitads

Posiziun da cusseglier guvernativ Joachim Caluori tar la votaziun chantunala dals 15 da mars 1998

Pliras cunvegnas interchantunalas davart las universitads ch'eran mintgamai limitadas han garantì fin uss che las studentas ed ils students dal Grischun giaudevan l'access egual a las universitads. Per cuntanscher questa finamira er vinavant dovri la participaziun dal chantun Grischun a la cunvegna interchantunala davart las universitads che rimplazza "la cunvegna interchantunala pertutgant contribuziuns a las universitads 1993 - 98". Sin fundament da la cunvegna davart las universitads vegn il chantun a prestar er vinavant contribuziuns als chantuns universitars per nossas studentas e noss students ed uschia gidar a purtar ils custs da la scolaziun universitara. Sco votantas e votants decidais Vus ils 15 da mars 1998 davart la participaziun da noss chantun a la cunvegna davart las universitads.

Jau vuless preschentar Vus qua sut en trais aspects, pertge ch'jau m'engasch ensemen cun la regenza e cun il cussegl grond, ch'il chantun Grischun sa participeschia a la cunvegna davart las universitads. Medemamain vuless jau far attent Vus sin intginas consequenzas d'ina eventuala refusa dal project.

- Perquai ch'il Grischun n'ha betg ina universitad esi impurtant che las studentas ed ils students grischuns giaudian l'access egual a las universitads da la Svizra. Uschiglio fissan las Grischunas ed ils Grischuns quels che stuessan purtar las consequenzas e na vegnessan strusch pli recepids a las universitads, sche vegnessan introducidas restricziuns d'admissiun.

- Voss "GEA" per la participaziun a la cunvegna davart las universitads garantescha che las Grischunas ed ils Grischuns da tut la populaziun ch'èn talentads per ir a scola, pon absolver ina scolaziun en ina universitad er en il futur. L'avantatg ch'ils giuvenils pon entschaiver in studi sin basa da lur talent, e quai er sch'els derivan da famiglias da la classa mesauna u da famiglias cun entradas bassas, na pudain nus, tenor mia opiniun, betg laschar ir a perder. Ma quai succedess, sch'il project vegness refusà. Er per ina famiglia da la classa mesauna fissi per regla insupportabel, sch'ella avess da pajar p.ex. per il studi da chemia da sia figlia u da ses figl taxas supplementaras da 23'000 francs per onn. In "NA" al project avess pia la greva consequenza ch'uffants d'ina vasta part da la populaziun na pudessan betg studegiar a l'universitad er sch'els fissan fitg talentads.

- Voss "GEA" per la participaziun a la cunvegna davart las universitads dat ina schanza a la giuventetgna. Vus dais la pussaivladad a passa 2000 giuvenils che frequentan ils gimnasis en noss chantun d'absolver ina scolaziun che correspunda a lur talents ed interess. Silsuenter mettan quels alur a disposiziun lur enconuschientschas spezialas a la societad ed a l'economia. Ina refusa dal project signifitgass per memia bleras giuvnas e per memia blers giuvens che frequentan noss gimnasis che, per motivs finanzials, lur prontezza d'emprender e da prestar na pudess betg cuntanscher la finamira. Ina scolaziun gimnasiala che na cuntanschess betg la finamira, na fiss dentant betg attractiva per blers giuvenils e las consequenzas d'in tal svilup sbaglià fissan catastrofalas per ils gimnasis dal Grischun.

Jau sun persvadì che la participaziun dal chantun Grischun a la cunvegna interchantunala davart las universitads è necessaria. Cun Voss "GEA" bainponderà per quest project avris Vus las perspectivas per l'avegnir a noss giuvenils e prendais la dretga via.

Gremi: Departament d'educaziun, cultura e protecziun da l'ambient

Funtauna: rg Cusseglier guvernativ

Data: 03-03-1998